**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1136-2/16**

**Podgorica, 08.08.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO CGO UP II 07-30-1136-1/16 od 12. jula 2016.godine, izjavljene zbog povrede pravila postupka-nedonošenja rješenja Ministarstva prosvjete, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.08.2016. godine, donio:

**R J E Š E NJ E**

Žalba se usvaja.

Nalaže se Ministarstvu prosvjete da donese rješenje po zahtjevu za slobodan pristup informacijama NVO CGO od 17.06.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva prosvjete, podnosilac zahtjeva za pristup informaciji je uložio žalbu. U žalbi se navodi da su dana 17.06.2016. godine podnijeli zahtjev za pristup informacijama kojim je traženo i to: koliko je zahtjeva za licenciranje studijskih programa i ustanova visokog obrazovanja podnešeno od 01. januara 2015.godine do danas od strane svih ustanova visokog obrazovanja, koliko je podnešeno zahtjeva osnovano i ispunjava uslove za izdavanje licence, odnosno koliko licenci je odobreno, a koliko njih je na listi čekanja, spisak ustanova koje su od 01. januara 2015. godine do danas podnijele zahtjev za izdavanje licenci studijskih programa i ustanova visokog obrazovanja od strane svih ustanova visokog obrazovanja sa datumom podnošenja istog i nazivom programa ili ustanove za koji je podnešena i spisak ustanova koje su od 01. januara 2015. godine do danas dobile licencu za studijske programe ili ustanovu visokog obrazovanja sa datumom izdavanja licence. Predloženo je da drugostepeni organ provede postupak i donose rješenje po zahtjevu u što kraćem roku.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 25.07.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-4417-1/16 od 25.07.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Ministarstvo prosvjete nije donijelo rješenje po osnovu podnijetog zahtjeva za slobodan pristup informacijama NVO CGO od 17.06.2016. godine u zakonskom roku. Ministarstvo prosvjete je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**